open-index/open-wikipedia-markdown huggingface dataset:
Konverb

**Konverb** on verbi infiniitvorm, mis vormistab määruslikku alistust. Konverb moodustab koos laienditega konverbitarindi, mis toimib põhilause vaba määrusena. 

Konverb esineb näiteks järgmistes lausetes.

1) Presidendiks **saades** kolis ta perega pealinna.

2) Ta jalutas kodu poole, **süües** õuna.

## Viited
Aili Rannaste

**Aili Rannaste** (aastani 1952 **Aili Lilleste**; 2. märts 1928 Paide – 22. juuli 2021 Rakvere) oli eesti balletitantsija ja näitleja. 

Ta lõpetas 1942 Tartu 5. algkooli ja õppis ka Tartu Linna Tööstus- ja Majandusõpilaste Koolis. 

Tantsu õppis ta 1942–1944 Vanemuise õpperühmas ja tantsis 1944–1971 Vanemuise teatris, mängis ka sõnalavastustes.

## Osi
*Beatrice (Tšulaki Kahe isanda teener, 1948)
*Zobeide (Šeherezade, Rimski-Korsakovi muusika, 1951)
*Nataša ja Mustlanna (Glieri Vaskratsanik, 1952)
*Fee Dražee (Tšaikovski Pähklipureja, 1955)
*Kleopatra (Raymondi Mask sinises, 1958)
*Tiina ema (Austeri Tiina, 1958)
*Inglanna (Peer Gynt, Griegi muusika, 1959)
*Milvi Terike (Kaugveri 7 pikka päeva, 1959)
*osaline (Kõrveri ja Liivese Laanelill, 1959)
*osaline (Tambergi Ballettsümfoonia, 1961)
*osaline (Tubina Kratt, 1961)
*Laim (Paganini, Rahmaninovi muusika, 1963)
*Anny (Thomase ja Undi Charley tädi, 1970)
*Rosalinde (Kitzbergi Saabastega kass, 1970)
*Eesti Teatriliidu (1955) ja Balletiliidu liige (1998). 

## Isiklikku
Tema vanemad olid meiereitöötajad. Oli abielus Ülo Rannastega.
Sergei Roldugin

**Sergei Pavlovitš Roldugin** (*Сергей Павлович Ролдугин*; sündis 28. septembril 1951 Sahhalini oblastis) on Venemaa tšellist ja ärimees, president Vladimir Putini lähedane sõber.

## Elukäik ja tegevus
Sündis Nõukogude sõjaväelase perekonnas. Lapsena sattus elama Riiga kuhu tema isa suunati teenima. Õppis lätikeelses koolis. Viieaastaselt asus õppima klaverit ja kaheksaselt tšellot. 

1970 lõpetas Emīls Dārziņši nimelise Muusikakeskkooli Riias ning 1975 Leningradi Konservatooriumi ja 1978 aspirantuuri konservatooriumi juures. Veel tudengina asus tööle Leningradi Filharmoonia sümfooniaorkestris, mida juhtis Jevgeni Mravinski. 1980 võitis Praha rahvusvahelisel muusika kevadfestivalil kolmanda koha.

1984–2003 oli ta Peterburi Maria teatri sümfooniaorkestri tšellorühma kontsertmeister, 2002–2003 Peterburi konservatooriumi prorektor, 2003–2004 rektor. 

2005 sai president Vladimir Putinilt loa ehitada Peterburi Muusikamaja endisesse suurvürst Aleksejevi paleesse Moikal. Renoveeritud maja valmis 2008. Kokku kulus remondile 800 miljonit rubla. 

Aastast 2004 on ta Maria teatri külalisdirigent.

Sihtasutuse "Talendid ja edu" juhatuse esimees, mis koos kultuuri- ja spordiministeeriumiga haldab Sotši olümpiakülla loodud hariduskeskust andekatele lastele vanuses 11 kuni 15 aastat, kes on näidanud üles andeid spordis, loodusteadustes, muusikas ja balletis. Projekti mõtles välja isiklikult Putin. 

Juhib programmi "Talentide jõgi" (noorte esinejate pikad ringreisid Volga piirkonnas) ja "Suursaatkond" (Vene esinejate välisreisid).

## Sõprus Vladimir Putiniga
Tutvus Putiniga 1970. aastatel oma venna Jevgeni kaudu, kes töötas samuti KGBs. Ta on Putini vanima tütre Maria (s. 1985) ristiisa. "Organiseeritud kuritegevuse ja korruptsiooni aruandlusprojekti" (OCCRP) ja Venemaa opositsiooniline ajaleht "Novaja Gazeta" on teda nimetanud Putini "varjatud varanduse salajaseks hooldajaks." 

Märtsis 2019 avalikustati üleilmne rahapesuskeem, mille kohaselt Venemaa suurim investeerimispank Troika Dialog tegeles rahapesuga 9 miljardi dollari ulatuses, sellest suurim kasusaaja oli Roldugin 69 miljoni dollariga. See skeem, nimetatakse "troika pesumajaks", toimis aastatel 2006–2013 ja koosnes vähemalt 75 omavahel ühendatud *offshore*-ettevõttest, mis kõik olid Troika Dialogi juhtimisel.

## Isiklik
Tema vend oli Jevgeni Roldugin (1949–2020), Vladimir Putini kursusekaaslane KGB koolis, kes töötas Nõukogude ajal Läti NSV KGB keskstruktuuris ja pärast NSV Liidu lagunemist asus äritegevusse, juhatas Lätis Vene gaasi müügiga tegeleva ettevõtte "Latvijas Gāze" tööohutuse ja töökaitse osakonda, 2009–2019 juhatas Venemaa gaasikompanii "Gazprom" Riia esindust, suri novembris 2020 koroonaviirusse.

## Sanktsioonid
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides asuv vara külmutati.

## Viited
Kosmonosy

**Kosmonosy** (saksa keeles *Kosmanos*) on linn Tšehhis Kesk-Tšehhi maakonnas Mladá Boleslavi ringkonnas. Kosmonosy asub Mladá Boleslavi kesklinnast umbes 3 km põhjakirdes ja Prahast ligikaudu 53 km kirdes.

Asulat on esmamainitud 1186. aastal. Kosmonosy sai alevi staatuse 1868. aastal ja linnaõigused 1913. aastal. 1947. aastal ühendati Kosmonosy lähedal asuva Mladá Boleslavi linnaga, kuid 1954. aastal sai jälle iseseisvaks linnaks. 1974. aastal ühendati Kosmonosy teist korda Mladá Boleslaviga, kuid sai 1990. aastal iseseisva linna staatuse tagasi.

Kosmonosy olulisemad vaatamisväärsused on aastatel 1571–1580 ehitatud renessanss-stiilis loss, barokk-stiilis Püha Risti kirik koos endise kloostrihoonega ja aastatel 1702–1708 rajatud Loreta palverännakukoht.

Kosmonosys asub 1869. aastal avatud psühhiaatriahaigla.

## Viited
Valgevene president

**Valgevene president** on Valgevene riigipea. Presidendi institutsioon loodi 1994. aastal vastu võetud põhiseadusega. 

1994. aastal valiti presidendiks Aljaksandr Lukašenka. 

Presidendi ametlik residents on 2013. aastal valminud Iseseisvuse palee.

## Viited

## Välislingid
* Valgevene presidendi koduleht
Põhiplaan

**Põhiplaan** on kahemõõtmeline kujutis - ehitusplaan, joonistus või skeem - mis kujutab ehitise rõhtset läbilõiget, harilikult esimese korruse kõrguselt. Põhiplaan annab ülevaate hoone osade, nagu seinad, ruumijaotus, uste ja akende kohad jm, horisontaalsest paigutusest.

## Pildid

Sample Floorplan.jpg|Väikese ühepereelamu põhiplaan
Carvansara plan.gif|Karavanserai põhiplaan
GriekseTempels.JPG|Vana-Kreeka templite tüübid põhiplaani alusel
Plan.cathedrale.Amiens.png|Ühtses kõrggooti stiilis Amiensi katedraali põhiplaan
File:Frankfurt Am Main-Leonhardskirche-Grundriss.png|Rohkete ümber- ja juurdeehitistega Frankfurdi St. Leonhardi kiriku põhiplaan
Plan_of_Circus_Neronis_and_St._Peters.gif|Mitme üksteisele ajaliselt järgnenud ehitise põhiplaanid koos: Circus Neronis, esialgne ja praegune Püha Peetruse basiilika


## Viited
Arras-Nordi kanton

**Arras-Nordi kanton** oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati 2014. aasta kantonireformiga, mis jõustus 2015. aasta märtsis. See koosnes neljast vallast, mis kuuluvad 2015. aastast Arrasi 2. kantonisse.

## Koosseis

Kanton koosnes neljast vallast:

* Arras
* Athies
* Saint-Laurent-Blangy
* Saint-Nicolas
Horažďovice

**Horažďovice** (saksa keeles *Horaschdowitz*) on linn Tšehhis Plzeňi maakonnas Klatovy ringkonnas. Horažďovice asub Otava jõe ääres, Klatovyst umbes 30 km idakagus ja Plzeňist ligikaudu 52 km lõunakagus.

Horažďovice paikneb merepinnast 427 meetri kõrgusel.

Kindlus ehitati Horažďovicesse 13. sajandil. Linnaõigused sai Horažďovice 1292. aastal.

Horažďovice vanalinn on alates 10. septembrist 1992 ajalooline linnakaitseala.

## Viited
Arrasi 2. kanton

**Arrasi 2. kanton** on kanton  Põhja-Prantsusmaal Pas-de-Calais' departemangus. See moodustati 2014. aasta kantonireformiga, mis jõustus 2015. aasta märtsis. Selle keskus on Arras.

See koosneb järgmistest valdadest:

## Viited
Arras-Sudi kanton

**Arras-Sudi kanton** oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati 2014. aasta kantonireformiga, mis jõustus 2015. aasta märtsis.

## Koosseis

Kanton koosnes üheksast vallast:

* Achicourt
* Agny
* Arras (osaliselt)
* Beaurains
* Fampoux
* Feuchy
* Neuville-Vitasse
* Tilloy-lès-Mofflaines
* Wailly
Aleksander Jakobson

**Aleksander Jakobson** (16. veebruar 1896 Luke küla, Vana-Nõo vald Nõo kihelkond – 1972) oli eesti poliitik  ja Eestimaa Kommunistliku Partei EK(b)P Läänemaa Komitee I sekretär.

Aleksander Jakobson liitus VSDTP-ga 1919. aastal, teenis Punakaardis, aastatel 1919–1921 võitles Venemaa kodusõjas. 1920. aastal oli Petrogradi linnas ja oblastis parteitööl, tuli 1940. aasta oktoobris Eestisse,

Valiti 20. jaanuaril 1941 EK(b)P Läänemaa Komitee I sekretäriks  ja oli 1941 oli ta EK(b)P Läänemaa Komitee I sekretär.

## Viited
EFront

**eFront** on e-õppe platvorm, mille arendus algas 2001. aastal Kreeka valitsuse rahastusel.

## Vaata ka
* 

## Viited
Velká Bíteš

**Velká Bíteš** (varem **Velká Byteš**, saksa keeles *Groß Bittesch*) on linn Tšehhis Vysočina maakonnas Žďár nad Sázavou ringkonnas. Velká Bíteš asub Brno kesklinnast 30 km põhjaloodes, Žďár nad Sázavoust umbes 37 km lõunakagus ja Jihlavast ligikaudu 48 km idakagus.

Velká Bíteš asub 476 meetrit üle merepinna.

Asula on tõenäoliselt rajatud 12. sajandil. Velká Bítešit on esmamainitud 1240. aastal, linnaõigused sai 1408. aastal.

## Viited
Nitzan Horowitz

**Nitzan Horowitz** (heebrea keeles נִצָּן הוֹרוֹבִיץ; sündinud 24. veebruaril 1965 Rishon LeZios) on Iisraeli ajakirjanik ja poliitik, ta on erakonna Meretz liige. Ta oli 13. juunist 2021 kuni 29. detsembrini 2022 Iisraeli tervishoiuminister.

Ta sündis aastal 1965 Rishon LeZios (asub Keskringkonnas). Ta on lõpetanud Tel Avivi Ülikooli juures asuva õigusteaduse kooli, misjärel asus ta tööle ajakirjanikuna.

## Isiklikku
Ta on avalikult gei. Ta elab Tel Avivis.
Otto Kubo

**Otto Kubo** (16. aprill 1932 Jõhvi – 22. september 2021 Tallinn) oli eesti giid ja magusameister, kes töötas üle 65 aasta kondiitritööstuses Kalev, Eesti magusatööstuse *grand old man*.

Ta lõpetas 1955. aastal Tartu Riikliku Ülikooli.

1955. aastal Kalevis keemiku ülesannetes alustanud mees kerkis hea keeleoskuse, diplomaatilisuse ja laitmatute kommete tõttu kommivabriku mitteametlikuks "välisministriks" ning on võõrustaja ja giidina vastu võtnud nii riigipäid, diplomaate, telekanaleid kui ka lasteaialapsi. Neile kõigile oskas ta sobivas keeles Kalevi lugu jutustada.

Lisaks Kalevi tootmise, šokolaadimuuseumi ja Maiasmoka martsipani tutvustamisele on ta olnud külaliste saatja ning asjatundlik giid nii Tallinnas kui üle kogu Eesti. Otto diplomaadiandest annab tunnistust ka see, et ta töötas koos 17 erineva peadirektoriga ning igaühega neist suutis ühise keele leida.

1957–1988 oli ta Kalevi kesklaboratooriumi juhataja, 1988–2000 peadirektori abi välissidemete küsimustes ning alates aastast 2000 kuni surmani teadur. Otto Kubo jaoks oli kommivabrik ainus töökoht läbi kogu elu.

Baltisaksa aristokraatide päritolu mehe pere kaotas sõja käigus kogu oma varanduse ja osa pereliikmetest ning Otto veetis aasta lapsepõlvest Saksamaal pagenduses. Tagasi saadetuna tuli alustada sootuks uuesti, vale päritolu tõttu põlatuna. Kõik see ei takistanud teda kivi kivi haaval ladumast oma põnevat ja seiklusterohket elu. Mitmeid keeli valdav Otto Kubo reisis juba Nõukogude Liidu valitsusajal Sõprusühingu kaudu paljudesse välisriikidesse.

## Tegevus NLKP-s
*Ta oli alates 1972. aastast Eestimaa Kommunistliku Partei liige.

## Teoseid
Tänu Otto Kubo suurele pühendumisele ja korrektsusele on Eesti magusatootmise ja Kalevi ajalugu põhjalikult dokumenteeritud ning arhiveeritud. 
*"Keemia alused. Mikrobioloogia". Koostanud O. Kubo, H. Vahtrik. "Kalev", kondiitritoodete vabrik; Eesti NSV Tehnilise Informatsiooni Keskbüroo. Tallinn: Eesti NSV Tehnilise Informatsiooni Keskbüroo, 1967. 48 lk
*""Kalevi" šokolaadiraamat = *The "Kalev" chocolate book*". Retseptid Maire Suitsu; toidud valmistanud ja pildile seadnud Lia Virkus; tekstid Ruth Roht, Otto Kubo, Evelin Heiberg; tõlkija Siiri Kalev. Tallinn: Ajakirjade Kirjastus, 2004. 110 lk
*"Maarjamaa magusa lugu. Kalevi kommivabriku sünd ja areng". Lisaks Mirjam Peili ülevaade kommipaberi kujundusloost Eestis. Tallinn: Kalev, 2006. 122 lk

## Tunnustus
* 2006 Eesti Muinsuskaitse Seltsi teenetemedal 
* 2007 Põllumajandusministeeriumi hõbedane teenetemärk  
* 2015 Eesti Toiduliidu konkursi Südamega Tegija võitja 
* 2016 Valgetähe V klassi teenetemärk

## Viited

## Kirjandus
*Helen Eelrand. „Otto Kubo. Reis läbi värvilise elu”. Kirjastus Randvelt. 2015. ISBN 9789949949687
Kinnitatud tõlge

**Kinnitatud tõlge** (*cerified translation*) jaguneb kaheks: vandetõlgi kinnitatud ja notariaalselt kinnitatud tõlge. Vandetõlgi kinnitatud tõlge on võrdne notariaalselt kinnitatud tõlkega. Kinnitatud tõlge on nõutav siis, kui tuleb esitada võõrkeelseid dokumente. Seda läheb vaja, et tõestada dokumentide ehtsust kohtule, valitsusasutustele või muudele institutsioonidele.

## Vandetõlgi kinnitatud tõlge
Vandetõlk kinnitab dokumentide tõlkimisel tõlgitava dokumendi ärakirja õigsust ning väljatrüki õigsust. Kui see on vajalik ning isik seda soovib, korraldab vandetõlk tõlgitava dokumendi või tõlke apostilliga kinnitamise notari poolt. Vandetõlk vastutab tõlke õigsuse eest ning lisab sellele oma allkirja ja pitseri. 

Vandetõlgil on õigus kinnitada tõlgitavate dokumentide ärakirjade õigsust ja arvutivõrgu kaudu kasutavatest andmekogudest tehtud väljatrükkide õigsust. Ametliku tõlke koostamise pädevus on ainult vandetõlkidel. Eesti ametiasutused peavad vastu võtma ka dokumendi tõlke kinnituse, mille on teinud välisriigi vandetõlk, notar või muu vastava pädevusega ametiisik. Kui on vaja esitada võõrkeelsed dokumendid koos tõlkega ning vastava tõlkesuuna vandetõlki Eestis pole, siis peab tõlke kinnitama välisriigi pädev ametiisik. Esmalt tuleb dokument tõlkida mõnda enam kasutatavasse keelde ning siis eesti keelde.

## Notariaalne kinnitamine
Notariaalne kinnitamine on notari ametitoiming, mis on sätestatud notariaadiseaduses. Dokumendile, mis on koostatud notaribüroos või  esitatud notarile, tehakse notariaalmärge, ärakirju nendest notaribüroos ei säilitata. Notar teeb asjaolu notariaalseks kinnitamiseks notariaalmärke, mis peab sisaldama notari tunnistust, notari allkirja ning värvipitsati jäljendit. Märkes näidatakse selle tegemise kuupäev ja koht.

Notariaalselt kinnitatud dokument peab vastama poolte tõelisele ja tegelikule tahtele, kajastama tegelikku olukorda täielikult ja õigesti, esitama poolte avaldused juriidiliselt selgelt ja üheselt mõistetavalt, vältima eksitusi, kahtlusi ja mitte kahjustama kogenematuid osapooli.  Notar kinnitab allkirja ja allkirjanäidise õigsust, dokumendi esitamise aja kindlakstegemist, väljatrüki ja ärakirja õigsust, avalduse ja teate edastamist ja dokumendi tõlke õigsust. Notar ei kontrolli tõlke kvaliteeti ega vastuta selle eest. Notaril on õigus allkirja kinnitamisest keelduda, kui ta kahtleb tõlke õigsuses või tõlkijas. Notariaalse kinnituse saamine eeldab originaaldokumendi olemasolu. Notariaalne kinnitamine on kallim kui vandetõlgi kinnitamine seepärast tasub kontrollida, kas notariaalne kinnitamine on ilmtingimata vajalik või piisab ka tõlkebüroo kinnitusega tõlkest. 

## Viited
Horní Slavkov

**Horní Slavkov** (saksa keeles *Schlaggenwald*) on linn Tšehhis Karlovy Vary maakonnas Sokolovi ringkonnas. Horní Slavkov asub Sokolovist umbes 12 km idakagus ja Karlovy Varyst ligikaudu 11 km lõunaedelas.

Horní Slavkov asub merepinnast 558 meetri kõrgusel.

Horní Slavkovi vanalinn on alates 10. septembrist 1992 ajalooline linnakaitseala.

## Sõpruslinnad
* Arzberg, Saksamaa
* Sławków, Poola

## Viited
Feliks Oorn

**Feliks Oorn** (2. oktoober 1924 Tallinn – 23. märts 2004) oli eesti energeetik ja Eesti NSV teeneline õpetaja.

## Elulugu
 
Feliks Oorn õppis Tallinna 17. algkoolis (1932–1938), Tallinna 2. Keskkoolis (1938–1941), Tallinna Elektromehaanika Tehnikumis (1941–1945) tugevvoolu tehnika erialal. Kõrgkooli astumiseks vajaliku keskharidust tõendava lõputunnistuse sai Tallinna 9. Keskkoolist 1945. aastal. Seejärel õppis Tallinna Polütehnilises Instituudis (1945–1951) elektrijaamade, võrkude ja süsteemide erialal. Täiendas end Moskva Autoteede Instituudis (1977) ning TPI elektriajamite ja tööstusseadmete automatiseerimise kateedris (1988).

Töötas Tallinna Elektromehaanika Tehnikumis õpetajana (septembrist 1950) ja energeetikaosakonna juhatajana (septembrist 1961).

Felix Oorn õpetas energeetika eriala aineid (1949–1990). 

30. jaanuarist 1985 oli vabariikliku tähtsusega personaalpensionär. 

## Tunnustus
* 1966 – Eesti NSV teeneline õpetaja
* 1970 – medal "Suurepärane töö"
* 1977 – NSV Liidu Kõrgema ja Keskerihariduse ministeeriumi medal "1976. aasta sotsialistliku võistluse võitja"
* 1984 – Tööveterani medal

## Liikmesus
* Alates 1987 – Aianduse ja Mesinduse Seltsi liige
* Alates 1971 – Vetelpäästeühingu liige
* Alates 1975 – ühingu AUTOM Tallinna Linnanõukogu liige
* Alates 1975 – Kalastajate Seltsi liige
* Alates 1981 – üleliidulise ühingu Teadus liige

## Õpikud
* Alajaamad. Koostanud Jakubovitš J., Nero E., Oorn F., 1967 Tallinn
* Tööstusettevõtete elektrivarustuse ülesannete kogu. Koostanud Jakubovitš J., Nero E., Oorn F., 1969 Tallinn
* Elektrimaterjalid. Nikolai Drozdov, Nikolai Nikulin, tõlkija Feliks Oorn, 1968 Tallinn

## Isiklikku
Tema isa Eduard-Aleksander Oorn oli kondiiter ja ema Alvine Oorn (sünd. Maripuu) töötas tekstiili alal.

Harrastas purjetamist, ta oli õppinud nii purjelaeva- (1979; kuni purjega 12 m2) kui ka väikelaevajuhiks (1984).

## Viited
Gazetebanka

**Gazetebanka** on uudisteagentuur, mis asutati Türgis aastal 2019 ja tegutseb türgi keeles.

Agentuur tegutseb Türgi rahandus-, majandus-, aktsiaturu-, laenu- ja pangandussektoris. See on uudisteagentuur, mis annab olulisi uudiseid Türgi ja kogu maailma päevakorras. Selle töötajad koosnevad majandus-, rahandus- ja börsiekspertidest. Tegemist on uudisteagentuuriga, mis annab ülevaate maailma majandusturu viimastest arengutest.

## Viited

## Välislingid
* https://gazetebanka.com
Õppekeskus ISE

**Õppekeskus ISE** asub Hispaanias Marbella piirkonnas, kool alustas tegevust õppeaastal 2021/2022.

Õppekeskuse eripära:

* õppekeskus koduõppel olevate laste toetamiseks
* kontaktõpe viiel päeval nädalas
* juhitud iseõpe läbi õpijuhiste ja konsultatsioonide
* õpe kodukooliti isemoodi lähtuvalt õpilase õpiraja ülesannetest
* õppimine ise ja koos nii eakaaslaste kui erinevate vanuserühmadega
* perioodiülene projekt, mis seob kooliperet ja käsitletavaid teemasid
* keelte ja muusika lõimimise, käelise tegevuse ning projektipõhine loovreede
* tagasisidestamine läbi suulise ja kirjaliku hinnangu
* hommikune ühine terering
* õpilane on ka õpetaja ja õpetaja õpilane
* õuesõpe vaimu ja keha kooskõla peenhäälestumiseks
* lugemishuvi kasvu toetamine
* digioskuste arendamine
* Eesti juurte ja pärimuse edasikandmine
* Hispaania, rõhuasetusega Andaluusia kultuuriga seotud matkad ja väljasõidud
* päeva poolitav tunnine puhkepaus
* taimeaed õppekeskonnana
* raamatukogu lastele ja vanematele
* kogukondlik tegevus

## Välislingid
* Õppekeskus ISE koduleht
Aubigny-en-Artois' kanton

**Aubigny-en-Artois' kanton** oli kanton Põhja-Prantsusmaa Nord-Pas-de-Calais' piirkonnas ja Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015.

## Koosseis

Kanton koosnes 30 vallast:

* Agnières
* Ambrines
* **[[Aubigny-en-Artois]]**
* Averdoingt
* Bailleul-aux-Cornailles
* Bajus
* Berles-Monchel
* Béthonsart
* Cambligneul
* Camblain-l'Abbé
* Capelle-Fermont
* Chelers
* La Comté
* Frévillers
* Frévin-Capelle
* Gouy-en-Ternois
* Hermaville
* Izel-lès-Hameau
* Magnicourt-en-Comte
* Maizières
* Mingoval
* Monchy-Breton
* Penin
* Savy-Berlette
* La Thieuloye
* Tilloy-lès-Hermaville
* Tincques
* Villers-Brûlin
* Villers-Châtel
* Villers-Sir-Simon
Auxi-le-Château kanton

**Auxi-le-Château kanton** on kanton Põhja-Prantsusmaal Hauts-de-France'i piirkonnas Pas-de-Calais' departemangus.

## Koosseis

Enne 2015. aasta märtsis jõustunud haldusreformi kuulus kantonisse 26 valda. Alates 2025. aastast kuulub kantonisse 81 valda:

# Aix-en-Issart
# Aubin-Saint-Vaast
# Auchy-lès-Hesdin
# **[[Auxi-le-Château]]**
# Azincourt
# Béalencourt
# Beaurainville
# Beauvoir-Wavans
# Blangy-sur-Ternoise
# Blingel
# Boffles
# Boisjean
# Boubers-lès-Hesmond
# Bouin-Plumoison
# Brévillers
# Brimeux
# Buire-au-Bois
# Buire-le-Sec
# Campagne-lès-Hesdin
# Capelle-lès-Hesdin
# Caumont
# Cavron-Saint-Martin
# Chériennes
# Contes
# Douriez
# Éclimeux
# Fillièvres
# Fontaine-l'Étalon
# Fresnoy
# Galametz
# Gennes-Ivergny
# Gouy-Saint-André
# Grigny
# Guigny
# Guisy
# Haravesnes
# Hesdin-la-Forêt
# Hesmond
# Incourt
# Labroye
# Lespinoy
# La Loge
# Loison-sur-Créquoise
# Maintenay
# Maisoncelle
# Marant
# Marconnelle
# Marenla
# Maresquel-Ecquemicourt
# Marles-sur-Canche
# Mouriez
# Neulette
# Nœux-lès-Auxi
# Noyelles-lès-Humières
# Offin
# Le Parcq
# Le Ponchel
# Le Quesnoy-en-Artois
# Quœux-Haut-Maînil
# Raye-sur-Authie
# Regnauville
# Rollancourt
# Rougefay
# Roussent
# Saint-Denœux
# Saint-Georges
# Saint-Rémy-au-Bois
# Saulchoy
# Sempy
# Tollent
# Tortefontaine
# Tramecourt
# Vacqueriette-Erquières
# Vaulx
# Vieil-Hesdin
# Villers-l'Hôpital
# Wail
# Wambercourt
# Wamin
# Willeman
# Willencourt 

## Viited
Avesnes-le-Comte'i kanton

**Avesnes-le-Comte'i kanton ** on kanton Põhja-Prantsusmaa Hauts-de-France'i piirkonnas Pas-de-Calais' departemangus.

## Koosseis

2015. aasta märtsis jõustunud haldusreformi järel kuulub kantonisse senise 31 valla asemel 108 valda:

* Adinfer
* Agnez-lès-Duisans
* Agnières
* Ambrines
* Amplier
* Aubigny-en-Artois
* **[[Avesnes-le-Comte]]**
* Bailleul-aux-Cornailles
* Bailleulmont
* Bailleulval
* Barly
* Basseux
* Bavincourt
* Beaudricourt
* Beaufort-Blavincourt
* Berlencourt-le-Cauroy
* Berles-au-Bois
* Berles-Monchel
* Berneville
* Béthonsart
* Bienvillers-au-Bois
* Blairville
* Boiry-Sainte-Rictrude
* Boiry-Saint-Martin
* Cambligneul
* Camblain-l'Abbé
* Canettemont
* Capelle-Fermont
* La Cauchie
* Chelers
* Couin
* Coullemont
* Couturelle
* Denier
* Duisans
* Estrée-Wamin
* Famechon
* Ficheux
* Foncquevillers
* Fosseux
* Frévillers
* Frévin-Capelle
* Gaudiempré
* Givenchy-le-Noble
* Gommecourt
* Gouves
* Gouy-en-Artois
* Grand-Rullecourt
* Grincourt-lès-Pas
* Habarcq
* Halloy
* Hannescamps
* Haute-Avesnes
* Hauteville
* Hébuterne
* Hendecourt-lès-Ransart
* Hénu
* La Herlière
* Hermaville
* Houvin-Houvigneul
* Humbercamps
* Ivergny
* Izel-lès-Hameau
* Lattre-Saint-Quentin
* Liencourt
* Lignereuil
* Magnicourt-en-Comte
* Magnicourt-sur-Canche
* Maizières
* Manin
* Mingoval
* Monchiet
* Monchy-au-Bois
* Mondicourt
* Montenescourt
* Noyellette
* Noyelle-Vion
* Orville
* Pas-en-Artois
* Penin
* Pommera
* Pommier
* Puisieux
* Ransart
* Rebreuve-sur-Canche
* Rebreuviette
* Rivière
* Sailly-au-Bois
* Saint-Amand
* Sars-le-Bois
* Sarton
* Saulty
* Savy-Berlette
* Simencourt
* Sombrin
* Souastre
* Le Souich
* Sus-Saint-Léger
* Thièvres
* Tilloy-lès-Hermaville
* Tincques
* Villers-Brûlin
* Villers-Châtel
* Villers-Sir-Simon
* Wanquetin
* Warlincourt-lès-Pas
* Warlus
* Warluzel 

## Viited
Bapaume'i kanton

**Bapaume'i kanton** (lääneflaami *Batpalmen*) on kanton Põhja-Prantsusmaa Hauts-de-France'i piirkonnas Pas-de-Calais' departemangus.

## Koosseis

2015. aasta märtsis jõustunud haldusreformi järel kuulub kantonisse senise 22 valla asemel 75 valda:

# Ablainzevelle
# Achiet-le-Grand
# Achiet-le-Petit
# Avesnes-lès-Bapaume
# Ayette
# Bancourt
# **[[Bapaume]]**
# Baralle
# Barastre
# Beaulencourt
# Beaumetz-lès-Cambrai
# Béhagnies
# Bertincourt
# Beugnâtre
# Beugny
# Biefvillers-lès-Bapaume
# Bihucourt
# Bourlon
# Bucquoy
# Buissy
# Bullecourt
# Bus
# Chérisy
# Courcelles-le-Comte
# Croisilles
# Douchy-lès-Ayette
# Écourt-Saint-Quentin
# Écoust-Saint-Mein
# Épinoy
# Ervillers
# Favreuil
# Fontaine-lès-Croisilles
# Frémicourt
# Gomiécourt
# Graincourt-lès-Havrincourt
# Grévillers
# Hamelincourt
# Haplincourt
# Havrincourt
# Hermies
# Inchy-en-Artois
# Lagnicourt-Marcel
# Lebucquière
# Léchelle
# Ligny-Thilloy
# Marquion
# Martinpuich
# Metz-en-Couture
# Morchies
# Morval
# Mory
# Moyenneville
# Neuville-Bourjonval
# Noreuil
# Oisy-le-Verger
# Palluel
# Pronville-en-Artois
# Quéant
# Riencourt-lès-Bapaume
# Rocquigny
# Rumaucourt
# Ruyaulcourt
# Sains-lès-Marquion
# Saint-Léger
# Sapignies
# Le Sars
# Sauchy-Cauchy
# Sauchy-Lestrée
# Le Transloy
# Trescault
# Vaulx-Vraucourt
# Vélu
# Villers-au-Flos
# Warlencourt-Eaucourt 
# Ytres

## Viited
Aleksander Rikken

**Aleksander Johannes Rikken** (9. september 1880 – 1951) oli eesti haridustegelane ja avaliku elu tegelane.

## Elulugu
Rikken sündis 1880. aastal Varudis Pada vallas Virumaal Juri Rikkeni peres. Ta õppis Viru-Nigula kihelkonnas asuvas Pikaristi kihelkonnakoolis ja Rakvere Linnakoolis. 1899. aastal sooritas ta algkooliõpetaja kutseeksami. 1902. aastast lahkus ta Eestist, õppis kõigepealt Tiflisis Õpetajate Instituudis ja lõpetas Elisavetpoli gümnaasiumi. Seejärel õppis ta Petrogradi ülikoolis matemaatikat ja lõpetas õpingud 1916. aastal. Ta oli üliõpilaskonvendi Põhjala vilistlane.

Rikken töötas Peterburis Peeter Suure Gümnaasiumis kooliõpetajana, kuni ta 1921. aastal opteerus. 1922. aastal kolis ta Narva, kus töötas kohalikus gümnaasiumis õpetajana, hiljem inspektorina. 1925–1928 töötas ta Rakvere seminari direktorina. 1929. aastal sai Rikkenist Petseri Gümnaasiumi direktor. Sel ajal oli ta Noorte Kotkaste Petseri malevas Gümnaasiumi rühma vanakotkas. 

Pärast kümmet aastat Petseris vahetas Rikken Valga Ühisgümnaasiumi direktori Aleksander Raudsepaga töökohad ja aastatel 1939–1941 oli ta Valga Gümnaasiumi direktor. Aastatel 1941–1946 töötas ta Tõrva Gümnaasiumi direktorina. 1945. aastast kuulus EK(b)P-sse. 1946. aastal vahetati Tõrva Keskkooli juhtkond välja, Rikkenist sai Valga Industriaaltehnikumi matemaatikaõpetaja. Hiljemalt 1949. aasta sügisest töötas ta matemaatikaõpetajana ka Valga I Keskkoolis. Ta suri 1951. aastal.

#### Isiklikku
Rikken oli abielus Eleonore Rikkeniga (1887–1961); nende lapsed olid Viktor Rikken (1911–1982) ja Mea Melita Rikken (1913–1995, abielus Valtman).

## Viited
Täiskasvanuharidus

**Täiskasvanuharidus** ehk **täiskasvanute koolitus** on „igas vormis formaalne, mitteformaalne või informaalne täiskasvanutele pakutav õpe, mis ei ole kutseõpe ja milles osaletakse pärast esmase hariduse saamist“.

Õppimine, mille käigus täiskasvanud tegelevad süstemaatiliselt ja püsivalt eneseharimisega, et omandada uusi teadmisi, oskusi, hoiakuid või väärtushinnangud võib hõlmata erinevaid tegevusi, alates kirjaoskuse omandamisest kuni elukestva õppeni.

## Liigitus
* Üldkeskharidus
* Kutseharidus
* Kõrgharidus
* Täienduskoolitus
* Vabahariduslik koolitus
* Õppepuhkus

## Viited

## Välislingid
* Täiskasvanute koolituse seadus. Riigikogu (01.09.2019)
Beaumetz-lès-Logesi kanton

**Beaumetz-lès-Logesi kanton** oli kanton Põhja-Prantsusmaa Nord-Pas-de-Calais' piirkonnas ja Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015.

## Koosseis

Kanton koosnes 29 vallast:

* Adinfer
* Agnez-lès-Duisans
* Bailleulmont
* Bailleulval
* Basseux
* **[[Beaumetz-lès-Loges]]**
* Berles-au-Bois
* Berneville
* Blairville
* Boiry-Saint-Martin
* Boiry-Sainte-Rictrude
* La Cauchie
* Ficheux
* Fosseux
* Gouves
* Gouy-en-Artois
* Habarcq
* Haute-Avesnes
* Hendecourt-lès-Ransart
* La Herlière
* Mercatel
* Monchiet
* Monchy-au-Bois
* Montenescourt
* Ransart
* Rivière
* Simencourt
* Wanquetin
* Warlus
Bertincourti kanton

**Bertincourti kanton** oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati 2014. aasta kantonireformiga, mis jõustus 2015. aasta märtsis. See koosnes 18 vallast, mis kuuluvad 2015. aastast Bapaume'i kantonisse.

## Koosseis

Kanton koosnes 18 vallast:
Oskar Pärn (jurist)

**Oskar Pärn** (31. oktoober 1909 Raadi vald – 24. aprill 1942 Sevurallagi vangilaager, Sverdlovski oblast) oli eesti jurist ja politseinik.

Oskar Pärn sündis 1909. aastal Tartumaal Raadi vallas. Ta lõpetas Tartu tehnikagümnaasiumi 1930. aastal ja asus 1934. aastal jaanuaris politseikooli kõrgemasse klassi, mille lõpetas sama aasta kevadel. 1940. aasta kevadel lõpetas ta Tartu Ülikooli õigusteaduskonna.

1934. aasta 1. juunil siirdus Pärn Valka rajoonikonstaabli kohale. Ülendati nooremleitnandiks 20. veebruaril 1935. 1936. aasta suvel viidi ta üle Tallinna-Harju prefektuuri, kus ta teenis politseidirektori käsunduskonstaablina. Baaside ajastul 3. juulist 1940 nimetati Pärn Vabariigi Presidendi käskkirjaga Viljandi-Pärnu prefektiks.

Ta arreteeriti 14. juunil 1941, § 58-13 ja hukati Sverdlovskis 24. aprillil 1942.

## Viited

## Välislingid
*Eesti Kommunismiohvrid 1940–1991
Luulupe Hiieallikas

**Luulupe Hiieallikas** on ohvriallikas Saaremaal Karja kihelkonna Luulupe külas.

Allika ümber kasvavad ligikaudu 20 meetri kõrgused sanglepad ja toomingavõsa ja selle kõrval on kaevukoht.

Allika läbimõõduks on bioloog Maie Meiusi hinnanud ühtpidi ligikaudu 15 meetrit ja teistpidi ligikaudu 8 meetrit, selle põhi on paene ja surub vee üles. Väljavoolu juures on tass neile, kes kohapeal vett proovida tahavad. Talviti saavad loomad käia allikal joomas, suviti kuivab see ära.

## Viited
Joseph Jürgenson

**Joseph Jürgenson** (kuni 1835 **Joseph Kirs**; 1828 Emmaste, Hiiumaa – (vkj 17 aprill) 30. aprill 1910 Peterburi) oli Peterburi kaupmees, muusikakirjastaja Peter Johann Jürgensoni vanem vend.
Vääriskorall

**Vääriskorall** (*Corallium*) on korallide perekond, mille liikidele on iseloomulik vastupidav säravpunane kuni roosakas-punaoranž lubitoes. Vääriskoralli toest kasutatakse vääriskivina ehete ja pisiplastika valmistamiseks.

## Liigid
Perekonda kuulub teadaolevalt 31 liiki:
* *[[Corallium abyssale]]* Bayer, 1956
* *[[Corallium bathyrubrum]]* Simpson & Watling, 2011
* *[[Corallium bayeri]]* Simpson & Watling, 2011
* *[[Corallium borneanse]]* Bayer
* *[[Corallium boshuense]]* Kishinouye, 1903
* *[[Corallium carusrubrum]]* Tu, Dai & Jeng, 2012
* *[[Corallium ducale]]* Bayer
* *[[Corallium elatius]]* Ridley, 1882
* *[[Corallium gotoense]]* Nonaka, Muzik & Iwasaki, 2012
* *[[Corallium halmaheirense]]* Hickson, 1907
* *[[Corallium imperiale]]* Bayer
* *[[Corallium johnsoni]]* Gray, 1860
* *[[Corallium kishinouyei]]* Bayer, 1996
* *[[Corallium konojoi]]* Kishinouye, 1903
* *[[Corallium laauense]]* Bayer, 1956
* *[[Corallium maderense]]* (Johnson, 1899)
* *[[Corallium medea]]* Bayer, 1964
* *[[Corallium niobe]]* Bayer, 1964
* *[[Corallium niveum]]* Bayer, 1956
* *[[Corallium occultum]]* Tzu-Hsuan Tu et al., 2015
* *[[Corallium porcellanum]]* Pasternak, 1981
* *[[Corallium pusillum]]* Kishinouye, 1903
* *[[Corallium regale]]* Bayer, 1956
* *[[Corallium rubrum]]* (Linnaeus, 1758)
* *[[Corallium secundum]]* Dana, 1846
* *[[Corallium sulcatum]]* Kishinouye, 1903
* *[[Corallium taiwanicum]]* Tu, Dai & Jeng, 2012
* *[[Corallium tricolor]]* (Johnson, 1899)
* *[[Corallium uchidai]]* Nonaka, Muzik & Iwasaki, 2012
* *[[Corallium vanderbilti]]* Boone, 1933
* *[[Corallium variabile]]* (Thomson & Henderson, 1906)

## Kasutamine vääriskivina
Vääriskoralli kõva toes on looduslikult mati pinnaga, kuid seda saab poleerida klaasjalt läikivaks. Materjali värvusteskaala ulatub soojast oranžikast punasest roosani ja sügavpunaseni. Tänu säravale püsivale värvusele ja läikele on korallitoest alates antiikajast kasutatud dekoratiivmaterjalina. Korallist esemeid on leitud nii Vana-Egiptuse kui ka esiaegse Euroopa matmispaikadest, seda kasutatakse ehtekivina tänapäevani.

Korallitoese kõvadus Mohsi skaalal on 3.5. Kivi pehmuse ja opaaksuse tõttu kasutatakse töötluses sageli ümarlihvi või tehakse korallist helmeid.

## Pildid

Corallium rubrum (Linnaeus, 1758) 4.jpg|Vääriskoralli toes
Red coral gemstone.jpg|Vääriskorall raamistamata ehtekivina
COLLECTIE TROPENMUSEUM Bloedkoralen halssieraad TMnr 2109-22.jpg|Korallkaelakee
Coral woman p1070258.jpg|Korallist nikerdatud pisiplastika Hiinast
Trapani, albero di corallo con foglioline d'argento smaltate di verde, xvii secolo.jpg|Korallioksast lauakaunistus, 17. sajand
Whistle and Bells, 1795-1800, Paul Revere silver collection, Worcester Art Museum - IMG 7623.JPG|Väikelapse 'hambakorall' (närimismänguasi), vile ja kuljustega, 1795–1800
English - Coral Bracelet - Walters 571887.jpg|Korallidega kuldkäevõru Backhose ja bakhantidega, 1860–1869


## Vaata ka
* Korallpunane
* Korallroosa

## Viited
Kārlis Karlsons

**Kārlis Karlsons** (30. jaanuar 1907 – 25. jaanuar 1962) oli läti insener ja poliitik.

Karlsons sündis 1907. aastal Riias lukussepa pojana. Ta õppis ülikoolis keemiat ja töötas 1937. aastast insenerina Shmitsi tsemendivabrikus. 

Karlsons oli Augusts Kirhenšteinsi nukuvalitsuses rahaminister. Erinevalt ülejäänud valitsusest määrati Karlsons ametisse alles juulis. Tema ministeeriumi juhtimise ajal liideti senine kaubandus- ja tööstusministeerium rahaministeeriumiga.

## Viited
Mark Oxley

**Mark Thomas Oxley** (sündinud 28. septembril 1990) on inglise jalgpallur, kes mängib väravavahina EFL League Two klubis Harrogate Town.

Oxley alustas enda karjääri 2007. aastal Rotherham Unitedis, aasta hiljem liitus ta Hull Cityga. Hullist laenati ta välja Walsalli, Grimsby Towni, Burton Albionisse, Oldham Athleticusse ja Hiberniani. Aastal 2015 lõpetas Hull City temaga lepingu ning ta liitus ametlikult Hibernianiga. Oxley on esindanud nii Inglismaa U-18 kui U-20 koondiseid.

## Saavutused
**Hibernian**
*Šoti liigakarika hõbe: 2015–16
*Šoti karikas: 2015–16

## Viited
Ryan Fallowfield

**Ryan Jack Glenn Fallowfield** (sündinud 3. jaanuaril 1996) on inglise jalgpallur, kes mängib paremkaitsjana EFL League Two klubis Harrogate Town. 

Ta alustas karjääri Hull Citys, kuid ei pääsenud esindusmeeskonnas kordagi platsile. Peale Harrogate Towni on ta mänginud ka North Ferriby Unitedis.

## Saavutused
**Harrogate Town**
*National League North *play-off*: 2018
*National League *play-off*: 2020
*FA Trophy: 2019–20

## Viited
Lewis Page

: *Mitte segi ajada [[Lewis Page Mercier]]iga.*

**Lewis Robert Page** (sündinud 20. mai 1996) on inglise jalgpallur, kes mängib vasakkaitsjana EFL League Two klubis Harrogate Town. Ta on mänginud ka UEFA Euroopa Liigas.

## Viited
Chōshi

**Chōshi** (haldusüksusena 銚子市; Chōshi-shi) on linn Jaapanis Chiba prefektuuris. Asub Vaikse ookeani rannikul. Linna kaguservas asub Inubō neem. Linna põhjaosa läbib Tone jõgi.

Chōshi on suur tööndusliku kalapüügi ning konservi- ja sojakastme tootmise keskus. 

Teise maailmasõja ajal varustas Chōshi Tōkyōt toiduga, mistõttu 1945. aasta juulis toimus linnale pommirünnak, milles hävis kolmandik linna hoonetest ning hukkus üle 1000 tsiviilisiku.

Linnas asub Enpuku-ji pühamu.

1. septembril 2021 oli linnas 57 240 elanikku.

## Viited

## Välislingid

* Chōshi koduleht
Molnupiraviir

**Molnupiraviir** (arenduskoodid **MK-4482** ja **EIDD-2801**) on ettevõtete Merck & Co. ning Ridgeback Biotherapeutics poolt gripi raviks välja töötatud eksperimentaalne viirusevastane ravim.

Algselt Atlantas Emory Ülikooli teadlaste loodud ravimi kliinilised katsetused on näidanud tõhusust koroonaviirus SARS-CoV-2 paljunemise pärssimisel organismis.

Maailma esimese riigina sai ravim 4. novembril 2021 COVID-19 raviks kasutusloa Ühendkuningriigis.

## Viited

## Välislingid
* Brandon Malone & Elizabeth A. Campbell. Molnupiravir: coding for catastrophe. *[[Nature]]*, 13. september 2021
* Liis Ilves. Ravimihiiu Merck teatel kinnitavad uuringud koroonatablettide tõhusust. *[[Geenius.ee|Tervisegeenius]]*, 1. oktoober 2021
* COVID-19: EMA starts rolling review of molnupiravir, *[[Euroopa Ravimiamet|EMA]]*, 25. oktoober 2021
Heiko Rannula

**Heiko Rannula** (sündinud 28. juulil 1983 Ilmatsalus) on Eesti korvpallitreener ja endine korvpallur. 

Heiko Rannula lõpetas 2001. aastal Tartu Karlova Gümnaasiumi. Treenimist alustas ta Jüri Neissaare juures. 

## Mängijana
Ta on mänginud Eesti noorte (U16) ja juunioride (U20) koondistes, 2002.–2003. aastal kuulus Eesti korvpallikoondisse. 

Rannula on Eesti noortemeister U16 ja U20 vanuseklassis. Ta on tulnud Tartu meeskonna koosseisus 2001. ja 2004. aastal Eesti meistriks, 2005.–2006. aastal hõbedale ning 2003. aastal pronksile, lisaks võitnud Eesti karika 2002. ja 2004. aastal. Hiljem on ta mänginud mitmes Eesti korvpalliklubis.
2011. aastal mängis ta Soome esiliiga klubi Forssa Koripojat ja 2011/2012 Prantsusmaa neljandas liigas Garonne ASPTT Basket meeskonnas.

## Treenerina
Treeneritööd alustas Rannula BC Pärnu Sadam juures 2015. aastal abitreenerina. Pärnu Sadama meeskonna peatreeneriks sai ta 2016. aastast. Tema juhendamisel võitis klubi Eesti meistrivõistlustel 2019. aastal pronksmedali ning 2021. aastal hõbemedali. 2022. aastal tuli Pärnu Sadam tema juhendamisel Eesti meistriks.

Aastast 2022 töötas Rannula peatreenerina BC Kalev/Cramo korvpallimeeskonnas, mille viis 2022/2023 ja 2023/2024 hooaegadel Eesti meistriks. Eesti karikavõitjaks tuli ta BC Kalev/Cramo peatreenerina aastatel 2022, 2023 ja 2024. Eesti-Läti Korvpalliliigas saavutati 2024. aastal 2. koht. Peatreeneri kogusaldoks kahe ja poole hooajaga BC Kalev/Cramo eesotsas jäi 160 ametlikku mängu, millest võideti 131. 2024. aastast on Rannulal korvpallitreeneri VI kutsetase (vanemtreener). 

2025. aasta veebruaris siirdus Rannula Poola kõrgliigasse. Ta asus tööle peatreenerina Varssavi Legia meeskonnas, kes oli sel hetkel liigas kuuendal kohal. Leping sõlmiti 2025/2026 hooaja lõpuni. Juunis 2025 tuli ta Varssavi Legiaga Poola korvpallimeistriks. Heiko Rannula oli klubiga sõlminud uue lepingu 2027/2028 hooaja lõpuni.  

Ta on töötanud Eesti U18 ja U20 noortekoondiste abitreenerina. 2018. aastast oli Rannula Eesti meeste rahvuskoondise abitreener. Aastast 2024 sai ta koondise peatreeneriks. Tema juhendamisel jõudis koondis 2025. aasta Euroopa meistrivõistluste finaalturniirile.

## Tunnustus
* 2023 – Eesti Vabariigi spordipreemia, BC Kalev/Cramo eduka treeneritöö eest

## Viited

## Kirjandus
* Madis Kalvet. Heiko Rannula: latt on nüüd kõrgele asetatud. Loodetavasti ei kolista ma seda maha. sport.delfi.ee, 24. juuni 2025

## Välislingid
* Heiko Rannula. eurobasket.
*Heiko Rannula käis poistele trenni andmas.
*Rannula: Korvpallita ei oskakski elada.  Tartu Ekspress, 9. aprill 2015.
*Heiko Rannula: enamik meeskonnast tegi individuaalses plaanis sammu edasi.
*Heiko Rannula: teist korda järjest põlesime tähtsas mängus läbi, Eesti/Läti korvpalliliiga.
*Heiko Rannula: oli vaja kannatada ja lõpus kannatasime ära, sport.err.ee, 29. august 2021.
*Heiko Rannula: ma ei ole kunagi varjanud tahet välismaale minna. sport.err.ee, 17. veebruar 2025.
Dainville'i kanton

**Dainville'i kanton** oli kanton Põhja-Prantsusmaa Nord-Pas-de-Calais' piirkonnas ja Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015.

## Koosseis

Kanton koosnes 10 vallast:

* Acq
* Anzin-Saint-Aubin
* **[[Dainville]]**
* Duisans
* Écurie
* Étrun
* Marœuil
* Mont-Saint-Éloi
* Roclincourt
* Sainte-Catherine-lès-Arras
Heuchini kanton

**Heuchini kanton** oli kanton Põhja-Prantsusmaa Nord-Pas-de-Calais' piirkonnas ja Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015. See koosnes 32 vallast, mis ühinesid 2015. aastal Saint-Pol-sur-Ternoise'i kantoniga.

## Koosseis

Heuchini kanton koosnes järgmistest valdadest:

* Anvin 
* Aumerval 
* Bailleul-lès-Pernes 
* Bergueneuse 
* Bours 
* Boyaval 
* Conteville-en-Ternois 
* Eps 
* Équirre
* Érin 
* Fiefs 
* Fleury 
* Floringhem 
* Fontaine-lès-Boulans
* Fontaine-lès-Hermans 
* Hestrus 
* Heuchin 
* Huclier 
* Lisbourg 
* Marest 
* Monchy-Cayeux 
* Nédon 
* Nédonchel
* Pernes 
* Prédefin 
* Pressy 
* Sachin 
* Sains-lès-Pernes
* Tangry 
* Teneur 
* Tilly-Capelle 
* Valhuon
Marquioni kanton

**Marquioni kanton**  oli kanton Põhja-Prantsusmaa Nord-Pas-de-Calais' piirkonnas ja Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015. See koosnes 17 vallast, mis ühinesid 2015. aastal Bapaume'i kantoniga.

## Koosseis

Marquioni kanton koosnes järgmistest valdadest:

* Baralle
* Bourlon
* Buissy
* Écourt-Saint-Quentin
* Épinoy
* Graincourt-lès-Havrincourt
* Inchy-en-Artois
* Lagnicourt-Marcel
* **[[Marquion]]**
* Oisy-le-Verger
* Palluel
* Pronville
* Quéant
* Rumaucourt
* Sains-lès-Marquion
* Sauchy-Cauchy
* Sauchy-Lestrée
Ōamishirasato

**Ōamishirasato** (haldusüksusena 大網白里市; Ōamishirasato-shi) on linn Jaapanis Chiba prefektuuris. Asub Vaikse ookeani rannikul.

Ōami ja Shirasato linn ning Masuho küla liitusid 1954. aastal.

1. septembril 2021 oli linnas 47 838 elanikku.

## Viited

## Välislingid

* Ōamishirasato koduleht
The Carpenters

**The Carpenters** oli ameerika popmuusikat viljelevduett, kuhu kuulusid vend-õde Richard Carpenter ja Karen Carpenter.

Carpenterid sündisid USA Connecticuti osariigis ning kolisid 1963. aastal Californiasse. Richard õppis lapsena klaverit, Karen trumme. Esimest korda esinesid nad duetina 1965. aastal. The Carpentersi nime all sõlmisid nad 1969. aastal lepingu plaadifirmaga A&M Records. Läbimurde tegi nad järgmisel aastal, kui ilmusid nende hittsinglid "(They Long to Be) Close to You" (Billboardi esikohasingel) ja "We've Only Just Begun". 1970. aastatel oli Carpentersil USA singlite edetabeli Billboard Hot 100 esineljakümnes kokku üheksateist esineljakümne singlit, millest jõudsid lisaks singlile "(They Long to Be) Close to You" esikohale "Top of the World" (1973) ja "Please Mr. Postman" (1974). Edetabelis Adult Contemporary oli neil 1970. ja 1980. aastatel kokku 15 esikohasinglit (enam on selles edetabelis esikohasingleid olnud vaid Elton Johnil).

1970. aastatel käis Carpenters sageli kontserditurneedel, mis pani nad suure koormuse alla. 1979. aastal võttis Richard ühe vaba aasta pärast seda, kui tal oli tekkinud sõltuvus metakvaloonist, samal ajal kannatas Karen anoreksia tõttu. Duett sai lõpu 1983. aastal, kui Karen suri 32-aastaselt südamepuudulikkusse, mis oli tingitud anoreksiast tulenenud tüsistusest. Carpenteri surma järel tõusis teadlikkus söömishäiretest.

Carpenters andis oma tegevusaja jooksul välja kümme stuudioalbumit. Pärast Karen Carpenteri surma anti postuumselt välja veel neli stuudioalbumit. Carpentersi albumeid on maailmas müüdud üle 90 miljoni, millega on Carpenters üks ajaloo edukamaid popmuusikaartiste.

## Stuudioalbumid

* "Offering/Ticket to Ride" (1969)
* "Close to You" (1970)
* "Carpenters" (1971)
* "A Song for You" (1972)
* "Now & Then" (1973)
* "Horizon" (1975)
* "A Kind of Hush" (1976)

* "Passage" (1977)
* "Christmas Portrait" (1978)
* "Made in America" (1981)
* "Voice of the Heart" (1983)
* "An Old-Fashioned Christmas" (1984)
* "Lovelines" (1989)
* "As Time Goes By" (2004)

## Kirjandus

* 
* 
* 
* 
* 
* 
* 
* 

## Välislingid

* Ametlik koduleht
Peeter Krall

**Peeter Krall** (sündinud 24. augustil 1951 Tallinnas) on Eesti luterlik vaimulik.

Lõpetas keskhariduse omandamise 1975 Tallinna Meremeeste Kaugõppekeskkoolis.

1996–2000 õppis Eesti Sisekaitseakadeemias, 2006–2010 Eesti Metodisti Kiriku Teoloogilises Seminaris ning 2013–2014 EELK Usuteaduse Instituudi Pastoraalseminaris. 

Töötas 1991–2010 justiitsministeeriumis  ja selle allasutustes , seejärel ordineeriti 2011 EELK diakoniks  ja 2013 preestriks (õpetajaks) . 

Teenis EELK Nõva Püha Olevi kogudust  2011–2020 ja Piirsalu kogudust 2018–2020. 

Siirdus emerituuri 1.01.2021  ning kutsuti seejärel peagi 05.2021 teenima Eesti Evangeelsesse Vennastekogudusse, kus tegutseb käesoleval ajal Vennastekoguduse Nissi palvemaja vanemana.

Peeter Krall kuulub alates 2016. aastast Eesti Konservatiivsesse Rahvaerakonda.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 151 häält ning ei osutunud valituks.

## Isiklikku
Abielus alates 1970, abikaasa Tamara Krall, 2 last.

## Viited
Arõna Sabalenka

**Arõna Sabalenka** (valgevene Арына Сяргееўна Сабаленка; sündinud 5. mail 1998 Minskis) on Valgevene tennisist.

23. augustist 2021 on ta WTA edetabelis üksikmängus 2. kohal. 22. veebruaril 2021 tõusis ta WTA edetabelis paarismängus esikohale ja püsis seal 3 nädalat.

Ta on võitnud üksikmängus 10 WTA-turniiri ja paarismängus 6 WTA-turniiri.

2021. aastal jõudis ta Prantsusmaa lahtistel tennisemeistrivõistlustel 3. ringi, Wimbledoni turniiril 4. ringi ning Austraalia lahtised meistrivõistlustel ja USA lahtistel meistrivõistlustel poolfinaali.

## Välislingid

*Sabalenka koduleht
Ana Mena

**Ana Mena** (25. veebruaril 1997) on hispaania laulja.

## Stuudioalbumid
* "Index" (2018)

## Välislingid
* https://www.anamenamusic.com
Jevgen Konovalets

**Jevgen Konovalets** (ukraina keeles *Євген Михайлович Коновалець*; 14. juuni 1891 Zaškiv – 23. mai 1938 Rotterdam) oli ukraina rahvuslane ja Ukraina Rahvavabariigi sõjaväelane.

## Mälestuse jäädvustamine
* 2016. aastal alustas polk Azovi väljaõppebaasis Kiievis tööd allohvitsere koolitav Jevgen Konovaletsi nimeline sõjakool.

## Viited
Viirusevastane ravim

**Viirusevastane ravim** on viiruse tungimisest organismi põhjustatud viirusliku nakkushaiguse (gripp, herpes, AIDS jm) ravimiseks ette nähtud ravim. 

Erinevalt enamikust antibiootikumidest ei hävita viirusevastased ravimid oma sihtpatogeeni, vaid pärsivad selle arengut.

## Viited
Pas-en-Artois' kanton

**Pas-en-Artois' kanton** oli kanton Põhja-Prantsusmaa Nord-Pas-de-Calais' piirkonnas ja Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015. See koosnes 25 vallast, mis ühinesid 2015. aastal Avesnes-le-Comte'i kantoniga.

## Koosseis

Pas-en-Artois' kanton koosnes järgmistest valdadest:

* Amplier
* Bienvillers-au-Bois
* Couin
* Famechon
* Foncquevillers
* Gaudiempré
* Gommecourt
* Grincourt-lès-Pas
* Halloy
* Hannescamps
* Hébuterne
* Hénu
* Humbercamps
* Mondicourt
* Orville
* **[[Pas-en-Artois]]**
* Pommera
* Pommier
* Puisieux
* Sailly-au-Bois
* Saint-Amand
* Sarton
* Souastre
* Thièvres
* Warlincourt-lès-Pas
Mele Pesti

**Mele Pesti** (sündinud 25. aprillil 1979) on eesti kirjanik ja ajakirjanik, Ladina-Ameerika kultuuri, ühiskonna ja poliitika spetsialist.

Pesti on töötanud ajakirjanikuna Saksamaal ja teinud Eestis kaastööd mitmele väljaandele. Alates 1. oktoobrist 2021 on ta ajalehe Saarte Hääl ja Raadio Kadi peatoimetaja.

## Teoseid
*"Brasiilia. Repùblica Federativa do Brasil". United Press Global OÜ, 2014, ISBN 9789949532223
*"Minu Kuressaare. Uhkelt iseseisev". Petrone Print 2021, ISBN 9789916605660

## Tunnustus

* 2019 Sirbi laureaat

## Isiklikku
Ta on Olavi Pesti tütar.

## Viited

## Välislingid

*
Anna-Liisa Eller

**Anna-Liisa Eller** (sündinud 13. detsembril 1988) on eesti kandlemängija.

Anna-Liisa Eller alustas muusika- ja kandleõpinguid Tallinna Muusikakoolis Malle Vihuli juures. 2008. aastal lõpetas ta Georg Otsa nimelise Tallinna Muusikakooli. 2011. aastal lõpetas ta Eesti Muusika- ja Teatriakadeemia bakalaureuseõppe ja 2014. aastal magistriõppe (*[[cum laude]]*) dotsent Kristi Mühlingu kandleklassis. 2013. aastal täiendas ta end Lyoni Kõrgemas Riiklikus Muusika ja Tantsu Konservatooriumis professor Yves Rechsteineri, Jean Marc Aymesi, Rolf Lislevandi, Angelique Mauilloni ja Pierre Hamoni juures ning 2013.–2014. aastal Trossingeni Muusikakõrgkoolis Rolf Lislevandi juures. 

Alates 2016. aasta sügisest jätkab Anna-Liisa Eller õpinguid Eesti Muusika- ja Teatriakadeemia doktoriõppes (juhendajad professor Toomas Siitan ja Imbi Tarum).

Anna-Liisa Eller on saavutanud silmapaistvaid tulemusi konkurssidel nii Eestis kui ka välismaal.

2010. aastast töötab Anna-Liisa Eller Georg Otsa nimeline Tallinna Muusikakoolis ning alates 2016. aastast Tallinna Muusikakoolis kandleõpetajana. 

Tema erihuvi on varajane muusika ja nüüdismuusika. Ta on esinenud arvukatel muusikafestivalidel Eestis, Leedus, Poolas, Hispaanias, Itaalias, Saksamaal, Norras ja Prantsusmaal, tehes nii solisti kui ka ansamblistina aktiivset koostööd nii eesti kui ka rahvusvaheliste ansamblitega Supersonus (2019. aasta juunis valmis ansambli esikplaat koostöös plaadifirmaga ECM), Kapsberger, Oni Wytars, Vox Clamantis, Floridante, Rondellus, The Bright Future Ensemble jt. 2021. aasta septembris valmis Anna-Liisa Elleril sooloplaat “Strings Attached. The Voice of Kannel” koostöös plaadifirmaga Harmonia Mundi.

Peale kandle esineb Anna-Liisa Eller ka käsitrummidel, plokkflöödil, torupillil ja psalteeriumil.

## Tunnustus

* 2021 Eesti Kultuurkapitali helikunsti sihtkapitali aastapreemia (kandle hääle sidumise eest baroki ja nüüdiskõlailmadega sooloplaadil „Strings Attached“)

## Viited